**Charles Francis** **Feeney**, coñecido tamén como **'Chuck' Feeny** nado en Elizabeth (Nova Jersey) o 23 de abril de 1931 e finado en San Francisco o 9 de outubro de 2023, foi un empresario e filántropo irlandés-estadounidense. É o fundador de The Atlantic Philanthropies, unha das maiores fundacións privadas do mundo, e da súa filial General Atlantic.

Traxectoria
-----------

Feeney fixo fortuna como cofundador do Duty Free Shoppers Group, que foi pioneiro na idea das compras *duty-free*. Doou boa parte da súa fortuna en segredo durante moitos anos, até que unha disputa comercial resultou na súa identidade revelada en 1997. Ao longo da súa vida, Feeney ten doado máis de 8.000 millóns de dólares, mais do 99% da súa fortuna. Para iso fundou en 1982 a Atlantic Philantropies, fundación instrumental para apoiar causas a favor da vellez, da infancia e xuventude, a saúde pública e dereitos civís, e a proxectos vinculados coa esquerda política.

Feeney era coñecido pola súa frugalidade, vivindo nun apartamento alugado, sen coche nin casa e voando en clase económica.

Recoñecementos
--------------

Feeney foi chamado o "James Bond da filantropía" polo seu segredo e éxito. de calquera estadounidense vivo". Evitou a publicidade aínda que colaborou na súa biografía de 2007 titulada *The Billionaire Who Wasn't: How Chuck Feeney Made and Gave Away a Fortune Without One Knowing.* Feeney tamén é obxecto dun documental irlandés da RTÉ titulado *Secret Billionaire: The Chuck Feeney Story.*

En 2010 recibiu o premio Cornell Icon of Industry. En 2012 todas as universidades de Irlanda do Norte e do Sur outorgáronlle conxuntamente un doutoramento honoris causa en Dereito. Ese mesmo ano, tamén recibiu a Medalla da UCSF por contribucións persoais destacadas á misión de saúde da University of California, en San Francisco. En 2014, Warren Buffett dixo de Feeney: *"é o meu heroe e o heroe de Bill Gates. Debería ser o heroe de todos"*. No 160º aniversario da creación de Queensland, o 6 de xuño de 2019, Feeney recibiu un premio en homenaxe polas súas contribucións ao desenvolvemento dese Estado.

En decembro de 2020, a Universidade de Cornell anunciou que cambiaría o nome de East Avenue, unha rúa que atravesa o centro do campus e que está ao lado da súa alma máter, a Escola de Administración da Universidade de Cornell, "Feeney Way", para homenaxealo polas súas contribucións á universidade.

Notas
-----

1. ↑  Dwyer, Jim (2007-09-26). "Out of Sight, Till Now, and Giving Away Billions". *The New York Times* (en inglés). ISSN 0362-4331. Consultado o 2022-02-06.
2. ↑  Miller, Judith (1997-01-23). "He Gave Away $600 Million, and No One Knew". *The New York Times* (en inglés). ISSN 0362-4331. Consultado o 2022-02-06.
3. ↑  Dwyer, Jim (2017-01-05). "‘James Bond of Philanthropy’ Gives Away the Last of His Fortune". *The New York Times* (en inglés). ISSN 0362-4331. Consultado o 2022-02-06.
4. ↑  Taoiseach launches Chuck Feeney Biography at Trinity College Dublin (*en inglés*)
5. ↑  "Chuck Feeney’s Story – Intro". *The Atlantic Philanthropies* (en inglés). Consultado o 2022-11-24.
6. ↑  "NYC-awards-dinner-honor-hotel-industry-icons". *news.cornell.edu*.
7. ↑  "Four Successful Innovators Earn UCSF's Highest Honor ; UC San Francisco". *www.ucsf.edu* (en inglés). Consultado o 2022-11-24.
8. ↑  "Warren Buffett names Irish American Chuck Feeney as his hero". *IrishCentral.com* (en inglés). 2014-06-19. Consultado o 2022-11-24.
9. ↑  "Media Statements". *Ministerial Media Statements* (en inglés). Consultado o 2022-11-24.
10. ↑  "Cornell’s East Avenue to be renamed ‘Feeney Way’". *Cornell Chronicle* (en inglés). Consultado o 2022-11-24.

Véxase tamén
------------

### Ligazóns externas

|  |  |
| --- | --- |
|  | A Galicitas posúe citas sobre:  ***Chuck Feeney*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Chuck Feeney*** |

* Entrevista a Feeney do sitio web de Atlantic Philanthropies
* Unha breve biografía de Chuck Feeney